smcproject/ml-wiki-sentences huggingface dataset:
സ്വതന്ത്ര പകർപ്പവകാശമില്ലാത്ത എല്ലാ https://sunnivoice.net/%E0%B4%87%E0%B4%AE%E0%B4%BE%E0%B4%82-%E0%B4%9C%E0%B4%B2%E0%B4%BE%E0%B4%B2%E0%B5%81%E0%B4%A6%E0%B5%8D%E0%B4%A6%E0%B5%80%E0%B4%A8%E0%B4%BF%E0%B4%B2%E0%B5%8D%E2%80%8D-%E0%B4%AE%E0%B4%B9%E0%B4%B2%E0%B5%8D/ ( Duplication Detector report · CopyVios ) നീക്കംചെയ്തോ അല്ലെങ്കിൽ  സ്വന്ത്രപകർപ്പവകാശ നിബന്ധനയുള്ള ഉള്ളടക്കമാണെങ്കിൽ അതിന് മതിയായ കടപ്പാട് രേഖപ്പെടുത്തിയോ ഈ ലേഖനം തിരുത്തി ഉറവിടം അവലോകനം ചെയ്ത് പരിഹരിക്കുക, അല്ലാത്ത പക്ഷം ഈ താൾ നീക്കം ചെയ്യാൻ നിർദ്ദേശിക്കുക.
( 2024 ഡിസംബർ )
ഇസ്ലാമിക വിദ്യാഭ്യാസ സംവിധാനത്തിലെ പാഠ്യ വിഷയങ്ങളായ ഫിഖ്ഹ് , ഉസ്വൂലുൽ ഫിഖ്ഹ് , തഫ്സീർ വിഭാഗത്തിലെ വിവിധ ഗ്രന്ഥങ്ങളുടെ കർത്താവാണ് ഇമാം മഹല്ലി.
തഫ്സീറുൽ ജലാലൈനി, മഹല്ലി (ശറഹുൽ മിൻഹാജ്), ശറഹ് ജംഉൽ ജവാമിഅ്, ശറഹുൽ വറഖാത്ത് എന്നീ ഗ്രന്ഥങ്ങൾ അദ്ദേഹത്തിന്റെ സൃഷ്ടികളിൽ കൂടുതൽ പ്രചാരമുള്ളവയാണ്.
ഹിജ്റ 791 ശവ്വാൽ മാസം ആദ്യത്തിൽ ഈജിപ്തിലെ കെയ്റോയിൽ ജനിച്ച ഇമാം ഹിജ്റ 864 മുഹർറം ഒന്നിന് മരണപ്പെട്ടു.
ഇമാം മഹല്ലിയുടെ ചരിത്രമെഴുതിയവരെല്ലാം അദ്ദേഹത്തിന്റെ വിവിധ വിജ്ഞാന ശാഖകളിലെ നൈപുണ്യം എടുത്തുപറഞ്ഞിട്ടുണ്ട്.
ജലാലുദ്ദീൻ മുഹമ്മദ് അൽ മഹല്ലി അശ്ശാഫിഈ അറബികളിലെ തഫ്താസാനിയായ പണ്ഡിതപ്രവരരാണ് എന്നാണ് ഇബ്നുൽ ഇമാദ് അദ്ദേഹത്തെ വിശേഷിപ്പിക്കുന്നത് വ്യത്യസ്ത വിജ്ഞാന ശാഖകളിലെല്ലാം നൈപുണ്യം നേടിയ മഹാത്മാവാണദ്ദേഹം.
ഫിഖ്ഹ്, ആദർശം, നിദാനം, വ്യാകരണം, തർക്കശാസ്ത്രം തുടങ്ങിയവയിൽ പ്രത്യേകിച്ചും പഠനജീവിതത്തിന്റെ ആദ്യത്തിൽ ഗ്രാഹ്യശേഷി കുറവായിരുന്നുവെങ്കിലും കഠിന ശ്രമത്തിലൂടെ മുന്നേറിയപ്പോൾ അതുല്യമായ കഴിവ് ആർജിക്കാനദ്ദേഹത്തിനായി.
പിന്നീട് അഗാധമായ ബുദ്ധിശക്തിയും ഓർമശേഷിയും കൊണ്ട്   അനുഗ്രഹികപ്പെട്ടു.
അതിനെക്കുറിച്ച് ഇമാം തന്നെ പറയുന്നതിങ്ങനെ: “ഞാൻ മനസ്സിലാക്കിയത് തെറ്റാറില്ല’ ജീവിത രേഖ വിദ്യാഭ്യാസം
സമകാലത്തെ പ്രഗല്ഭരായ പണ്ഡിതരിൽ നിന്നാണദ്ദേഹം വിദ്യ നേടിയത്.
ഓരോ വിജ്ഞാനശാഖയിലും അവഗാഹം നേടിയവരിൽ നിന്ന് വിഷയങ്ങൾ ശേഖരിക്കുകയും പഠിക്കുകയും ചെയ്തു.
ഫിഖ്ഹും ഉസ്വൂലുൽ ഫിഖ്ഹും ശംസുൽ ബിർമാവീ എന്നറിയപ്പെടുന്ന ഇമാം ശംസുദ്ദീൻ അബൂ അബ്ദില്ലാ മുഹമ്മദ് അൽ അസ്ഖലാനിയിൽ നിന്നാണ് പഠിച്ചത്.
ഈജിപ്തിലെ പ്രശസ്ത സ്ഥാപനമായ മദ്റസതുൽ ബൈബറസിയ്യയിൽ വെച്ച് ശൈഖ് ബിർമാവിയുമായുള്ള സഹവാസം ഇമാം മഹല്ലിയിൽ വലിയ സ്വാധീനം ചെലുത്തിയിട്ടുണ്ട്.
ശൈഖ് ബിർമാവിക്ക് പുറമെ ഇമാം ബുർഹാനു ബൈജൂരിൽ നിന്ന് ഫിഖ്ഹും ഇമാം ജലാലുൽ ബുൽഖീനിയിൽ നിന്ന് ഫിഖ്ഹും ഹദീസും ഇമാം വലിയുദ്ദീനിൽ ഇറാഖ്യിൽ നിന്ന് ഫിഖ്ഹും ഇൽമുൽ ഹദീസും ഹാഫിള് ഇസ്സുബ്നു ജമാഅയിൽ നിന്ന് ഹദീസും ഉസ്വൂലുൽ ഫിഖ്ഹും ഇബ്നു ഹജരിൽ അസ്ഖലാനിയിൽ നിന്ന് ഇൽമുൽ ഹദീസ്, ശിഹാബുദ്ദീനിൽ അജീമിയ, ശംസുദ്ദീനിശ്ശത്നൂഫി തുടങ്ങിയവരിൽ നിന്ന് നഹ്വും ഭാഷാശാസ്ത്രവും ഇമാം നാസ്വിറുദ്ദീനിത്തൻബദാവീയിൽ നിന്ന് ഇൽമുൽ ഹിസാബും ഇൽമുൽ ഫലകും ഇമാം ബദ്റുദ്ദീനിൽ അഖ്സറാഈയിൽ നിന്ന് മൻത്വിഖും ഇൽമുൽ ജദ്ലും ഇൽമുൽ മആനിയും ഇൽമുൽ ബയാനും ഇൽമുൽ അദബും ഉസ്വൂലുൽ ഫിഖ്ഹും ഇമാം ശംസുദ്ദീനിൽ ബിസാത്വി അൽമാലികിൽ നിന്ന് തഫ്സീറും ഉസ്വൂലുദ്ദീനും ശംസുദ്ദീനിൽ ജസ്രിൽ നിന്ന് ഖുർആൻ പാരായണ ശാസ്ത്രവുമെല്ലാം ആർജിച്ചു.
ഓരോ വിഷയങ്ങളിലും സമകാലത്ത് പ്രശസ്തരായ പ്രമുഖ ഗുരുനാഥന്മാരിൽ നിന്നുമാണദ്ദേഹം വിജ്ഞാനം നേടിയത്.
ഹനഫി കർമശാസ്ത്ര പണ്ഡിതനായിരുന്ന ഇമാം അലാഉദ്ദീൻ മുഹമ്മദ് അൽബുഖാരി ഇമാം മഹല്ലിയുടെ ഗുരുവര്യരായിരുന്നു.
ഹനഫീ ഫിഖ്ഹ് അദ്ദേഹത്തിൽ നിന്നാണ് പഠിച്ചത്.
തന്റെ ശിഷ്യനായ മഹല്ലി ഇമാമിനെ വളരെ ബഹുമാനിക്കുമായിരുന്നു അദ്ദേഹം.
ഒരിക്കൽ ഉസ്താദിന് ഇന്ത്യയിൽ നിന്നുമാരോ നൽകിയ പാരിതോഷികത്തിന്റെ വലിയൊരു വിഹിതം മഹല്ലിന് കൊടുത്തയക്കുകയുണ്ടായി.
തന്റെ പഠിതാക്കളിൽ ഇബ്നുൽ ബാരിസിനെ പോലെയുള്ള പ്രശസ്തരുണ്ടായിരിക്കെയായിരുന്നു ഇതെന്നോർക്കണം.
ശിഷ്യനെ മനസ്സിലാക്കിയായിരുന്നു ഈ ദാനം.
ഈജിപ്തിലെ പ്രസിദ്ധ കലാലയമായ അൽമദ്റസതുൽ ബർഖൂഖിയ്യ, അൽ മദ്റസതുൽ മുഅയ്യിദിയ്യ തുടങ്ങിയവയിൽ അധ്യാപകനായി സേവനം ചെയ്തു.
ശിഹാബുദ്ദീനിൽ കൂറാനി എന്ന വിശ്വമഹാ പ്രതിഭക്കു പകരമായാണ് ഇമാം മഹല്ലിയെ ബർഖൂഖിയ്യയിൽ നിയമിച്ചത്.
ഈ ബന്ധം ഇമാം മഹല്ലിയുടെ ശറഹ് ജംഉൽ ജവാമിഇന് അനുബന്ധമെഴുതാൻ വരെ കാരണമായി.
മദ്റസതുൽ മുഅയ്യിദിയ്യയിൽ മുദരിസായിരുന്ന ഇബ്നുഹജറിൽ അസ്ഖലാനിയുടെ മരണശേഷമാണ് അവിടെ അദ്ധ്യാപകനായത്.
സമകാലികർക്കിടയിൽ വിജ്ഞാനം കൊണ്ടും വൈജ്ഞാനിക സേവനം കൊണ്ടും പ്രസിദ്ധിയും സ്വീകാര്യതയും നേടിയ ഇമാമിനെ ജനങ്ങൾ മതവിധികൾക്കായി ആശ്രയിച്ചു.
വിദ്യാർത്ഥികൾ നാടിന്റെ നാനാ ഭാഗത്തുനിന്നും അദ്ദേഹത്തിന്റെ പാഠശാലയിലേക്ക് ഒഴുകി.
ഇമാം നൂറുദ്ദീനിസ്സുംഹൂദി, ബുർഹാനുദ്ദീനിൽ മഖ്ദിസി, ശിഹാബുദ്ദീനിൽ അബ്ശീഹി, കമാലുദ്ദീനിത്വറാബൽസീ, ഇബ്നു കമീലിദ്ദിംയാത്വി, ശറഫുദ്ദീനിസ്സിൻബാത്വി, നൂറുദ്ദീനിൽ അദനിൽ യമാനി, സിറാജുദ്ദീനിന്നവാവി, ബുർഹാനുദ്ദീനിൽ ബിഖാഈ, നജ്മുദ്ദീനിൽ ഖാഹിരി, ഇമാം സുയൂഥി പോലുള്ള അഗ്രേസരരായ പണ്ഡിത പ്രതിഭകൾ ഇമാം മഹല്ലിയുടെ ശിഷ്യഗണങ്ങളിൽ പെട്ടവരാണ്.
രചനകൾക്കു പുറമെ ഇത്തരം ശിഷ്യസമ്പത്തും ഇമാമിന്റെ വൈജ്ഞാനികോന്നതിക്കു തെളിവായി നിലനിൽക്കുന്നു.
സാമൂഹിക സേവനം
അധ്യാപനത്തോടൊപ്പം ജനസേവനത്തിനും അദ്ദേഹമവസരം കണ്ടിരുന്നു.
ഇമാം ശഅ്റാനി മഹാന്റെ സേവനപ്രവർത്തനങ്ങളെക്കുറിച്ച് ഇങ്ങനെ എഴുതുന്നു:
“ജലാലുദ്ദീൻ മഹല്ലി തന്റെ പ്രദേശത്തെ വൃദ്ധന്മാർക്കും സേവനം ചെയ്തിരുന്നു.
അങ്ങാടിയിൽ നിന്നും അവർക്കാവശ്യമായ വസ്തുക്കൾ വാങ്ങിക്കൊണ്ടു വരും.
അധ്യാപനത്തിന് ഇടയിൽ ആരെങ്കിലും വന്ന് വല്ല സഹായവും ആവശ്യപ്പെട്ടാൽ അധ്യാപനം നിർത്തി ആ കാര്യം നിർവഹിക്കാൻ പോവും.
ഒരിക്കൽ ക്ലാസ് നടത്തിക്കൊണ്ടിരിക്കെ ഒരു വൃദ്ധ വന്ന് അൽപം എണ്ണ തരാൻ പറഞ്ഞപ്പോൾ അദ്ദേഹം ഉടനെ എഴുന്നേറ്റു.
അപ്പോൾ പഠിതാക്കൾ ചോദിച്ചു: ഒരു വൃദ്ധ വന്നു പറഞ്ഞതിനാണോ ഗുരുനാഥൻ അദ്ധ്യാപനം നിർത്തിവെക്കുന്നത്?
അദ്ദേഹം പറഞ്ഞു: അതേ.
അവരുടെ ആവശ്യമാണ് നിങ്ങളുടെ ആവശ്യത്തേക്കാൾ മുൻഗണനയർഹിക്കുന്നത്.
’
നാട്ടിലെ വൃദ്ധർക്ക് സേവനം ചെയ്യാൻ പോവുമ്പോൾ നഗ്നപാദനായാണ് അദ്ദേഹം സഞ്ചരിക്കുക.
ഭൂമി ശുദ്ധമാണല്ലോ എന്നദ്ദേഹം പറയുകയും ചെയ്യും.
മഴയും നല്ല തണുപ്പുമുള്ള രാത്രികളിൽ അദ്ദേഹം പുറത്തിറങ്ങും.
എന്നിട്ട് വീടുകൾക്കരികെ ചെന്ന് വിളിച്ചു ചോദിക്കും: ആർക്കെങ്കിലും തീ വേണോ, ഞാൻ കൊണ്ടുതരാം.
വൃദ്ധർ താമസിക്കുന്ന ഓരോ വീടരികിലും ഇങ്ങനെ ചുറ്റിക്കറങ്ങും.
ശിഷ്യന്മാരായ ശൈഖ് മഖ്ദിസിയും ശൈഖ് ജൗജരിയും ഒരിക്കൽ ഉസ്താദിനോട് ചോദിച്ചു: എണ്ണ വാങ്ങലിനും തീ കൊണ്ടുകൊടുക്കുന്നതിനും ഞങ്ങൾ അറിവ് പകർന്നു തരുന്നതിനേക്കാൾ നിങ്ങളെങ്ങനെയാണ് മുൻഗണന നൽകുക?
ഉടൻ വന്നു ഇമാമിന്റെ മറുപടി: പതിതരെ തുണക്കുന്നതിലാണ് സംതൃപ്തി.
ആവശ്യക്കാരന്റെ ആഗ്രഹം നിറവേറ്റുമ്പോൾ സന്തോഷമുണ്ടാവും.
ആ സന്തോഷം നമ്മിലേക്കു കൂടി പ്രസരിക്കും.
അത് നിങ്ങൾക്ക് രണ്ടുപേർക്കും ഞാൻ പഠിപ്പിക്കുമ്പോൾ ഉണ്ടാകുന്ന സന്തോഷത്തേക്കാൾ വലുതാണ്.
ഒരു വൃദ്ധക്ക് റൊട്ടിക്ക് മാവ് പാകപ്പെടുത്തിക്കൊടുക്കുന്ന മഹല്ലിനെ കണ്ടപ്പോൾ ശിഷ്യൻ അതേക്കുറിച്ച് ചോദിച്ചു.
അപ്പോൾ ഇമാമിന്റെ മറുപടി: നാം നമ്മുടെ ആയുസ്സ് മുഴുവനും ഇൽമിൽ വ്യാപരിച്ചുതീർത്തു.
എന്നാൽ അതിൽ അപകട സാധ്യതയേറെയാണ്.
അറിവ് കൊണ്ടുള്ള അപകടങ്ങളിൽ നിന്ന് രക്ഷപ്പെടുന്നവർ വളരെ വിരളം.
മരണാനന്തരം സ്വപ്നത്തിൽ കണ്ട പണ്ഡിതരിൽ തന്റെ ഇൽമ് കാരണമായി പാപമോചനം ലഭിച്ചു എന്നു പറഞ്ഞവർ വളരെ കുറച്ചേയുള്ളൂ.
കാരണം ഇൽമിൽ ലോകമാന്യം, പ്രശസ്തിമോഹം തുടങ്ങിയ ദുർഗുണങ്ങൾ വരാമല്ലോ.
പക്ഷേ, ഇത്തരം ജനസേവന പ്രവർത്തനങ്ങളിൽ അതത്രതന്നെ വരില്ല.
ഒരുപക്ഷേ, ഇതുകാരണമാവും അല്ലാഹു നമുക്ക് പാപ്പം പൊറുത്തു തരിക .
ഉപജീവനത്തിനായി കച്ചവടം നടത്തുകയും ലളിത ജീവിതം നയിക്കുകയും ചെയ്തു അദ്ദേഹം.
മുഹമ്മദ് നബി(സ്വ)യുടെ നിർദ്ദേശം പോലെ വ്യാപാരത്തെ ക്രമീകരിച്ചു.
അധ്യാപനത്തിനിടയിലും പ്രഭാതങ്ങളിൽ വ്യാപാരത്തിന് സമയം നിശ്ചയിച്ചത് നബി(സ്വ)യുടെ, "ഭക്ഷണം തേടുന്നതിൽ നിങ്ങൾ പ്രഭാത്തിലേ ഏർപ്പെടുക, കാരണം പ്രഭാതങ്ങളിൽ ചെയ്യുന്ന കൃത്യങ്ങളിൽ ബറകത്തും വിജയവുമുണ്ട്" എന്ന ഹദീസിന്റെയടിസ്ഥാനത്തിലായിരുന്നുവെന്ന് ഇമാം തന്നെ വിശദീകരിച്ചിട്ടുണ്ട്.
ഇമാം ശഅ്റാനി എഴുതുന്നു: ഇമാം തൻരെ കച്ചവടപീടിക വെളുപ്പാൻ കാലത്തേ തുറക്കും.
എന്നിട്ട് തുണി വിൽപന നടത്തും.
ഇത്ര നേരത്തെ കട തുറക്കുന്നതിനെക്കുറിച്ച് അന്വേഷിക്കുന്നവരോടദ്ദേഹം പറയും: "ഞാൻ പ്രഭാതത്തിലേ വിൽപന നടത്തുന്നത് നബി(സ്വ)യുടെ പ്രാർത്ഥനയുടെ ഫലം എനിക്കും ലഭിക്കണമെന്ന നിലയിലാണ്. ഭക്ഷണാന്വേഷണം രാവിലെയാക്കുന്നവർക്ക് വേണ്ടി പ്രവാചകർ(സ്വ) ദുആ ചെയ്തിട്ടുണ്ട്. അവിടുത്തെ ദുആ സ്വീകരിക്കപ്പെടാതിരിക്കില്ല".
അങ്ങനെ ഉച്ചവരെ വിൽപന നടത്തും.
പിന്നെ കട അടച്ച് മദ്റസതുൽ മുഅയ്യിദിയ്യയിലും മറ്റും ദർസ് നടത്താൻ പോവും .
രചനാ ജീവിതം
ഇമാമിന്റെ രചനകളിൽ വളരെ പ്രചാരം നേടിയവയാണ് തഫ്സീർ ജലാലൈനി, ശറഹുൽ മിൻഹാജ്, ശറഹു ജംഉൽ ജവാമിഅ്, ശറഹുൽ വറഖാത്ത്,എന്നിവ.
തഫ്സീർ ജലാലൈനി
സൂറതുൽ കഹ്ഫ് മുതൽ അന്നാസ് വരെയും തുടർന്ന് ഫാതിഹ സൂറത്തും അൽബഖറയിൽ നിന്ന് അൽപവുമാണ് തഫ്സീറുൽ ജലാലൈനിയിൽ ഇമാം മഹല്ലി യുടേത്.
അവസാന ഭാഗത്തിനു ശേഷം ആദ്യഭാഗം തുടങ്ങിയെങ്കിലും പൂർത്തിയാക്കാനായില്ല.
ഇമാം സുയൂഥിയാണ് ബാക്കി ഭാഗം പൂർത്തീകരിച്ചത്.
ജലാലുദ്ദീനിൽ മഹല്ലിയും ജലാലുദ്ദീനിസ്സുയൂഥിയും ചേർന്ന് പൂർത്തീകരിച്ചതിനാലാണ് ഇരു ജലാലുകളുടെ ഖുർആൻ വ്യാഖ്യാനം എന്നർത്ഥം വരുന്ന തഫ്സീർ ജലാലൈനി എന്ന് പ്രചാരം നേടിയത്.
അതിൽ ഏറ്റവും നല്ലതെന്ന് ഖ്യാതി നേടിയിട്ടുള്ള ഒന്ന് ശൈഖ് സുലൈമാനുൽ ജമൽയുടെ വിശദീകരണം ആണ്.
മറ്റൊന്ന് സുലൈമാനുൽ ജമൽയുടെ ശിഷ്യനായ അശ്ശൈഖ് അഹ്മദുസ്വാവീയുടെ ഹാശിയതുസ്വാവീ അലൽ ജലാലൈനി.
ഈ രണ്ടു വിശദീകരണങ്ങളാണ് വ്യാപകമായി ഉപയോഗിക്കപ്പെടുന്നത്.
കേരളീയ ഇസ്ലാംമത പണ്ഡിതനും ഗ്രന്ഥകാരനുമായ കോടമ്പുഴ ബാവ മുസ്‌ലിയാർ തയ്സീറുൽ ജലാലൈനി എന്ന പേരിൽ വളരെ ഒരു വിശദീകരണ ഗ്രന്ഥം തഫ്സീറുൽ ജലാലൈനിക്ക് ചെയ്തുകൊണ്ടിരിക്കുന്നു.
ശറഹു ജംഉൽ ജവാമിഅ്
ഇമാം താജുദ്ദീനിസ്സുബ്കി ഉസ്വൂലിൽ ഫിഖ്ഹിൽ രചിച്ച ഗ്രന്ഥമാണ് ജംഉൽ ജവാമിഅ്.
അതിന് കൂടുതൽ അവലംബിക്കപ്പെടുന്ന വ്യാഖ്യാനം ഇമാം മഹല്ലിയുടേതാണ്.
അൽബദ്റുത്വാലിഅ് എന്നും അൽ ബുറൂഖുല്ലവാമിഅ് എന്നും അറിയപ്പെടുന്നു.
ജംഉൽ ജവാമിഅ് എന്ന് പൊതുവെ അറിയപ്പെടുന്നത് മഹല്ലിയുടെ വിശദീകരണം അടക്കമുള്ളതിനാണ്.
ശാഫിഈ സരണിയുടെ അടിസ്ഥാന വിജ്ഞാന ശാഖയിൽ പ്രധാനമായും വ്യാപകമായും ഉപയോഗിക്കപ്പെടുന്നത് ഇതാണ്.
ജംഉൽ ജവാമിഅ് ഓതിക്കേൾക്കുന്നതിനായി വിവിധ നാടുകളിൽ നിന്നും വിജ്ഞാന ദാഹികൾ ഇമാം മഹല്ലിയുടെ ദർസിലേക്കെത്തിയിരുന്നുവെന്ന് അദ്ദേഹത്തിൻറെ ശിഷ്യരിൽ അതിനായി മാത്രം വന്നവർ ഏറെയുണ്ട്.
ലോകത്തിന്റെ വിവിധ ഭാഗങ്ങളിൽ സർവകലാശാലകളിൽ ഇത് പ്രധാന റഫറൻസായി ഉപയോഗിക്കുന്നു.
പ്രിൻറിംഗ് സൗകര്യമില്ലാതിരുന്ന കാലത്ത് ഇത് പകർത്തിയെഴുതിയിരുന്നു പണ്ഡിതർ.
മഹല്ലിയുടെ വിശദീകരണത്തിന് ധാരാളം പണ്ഡിതർ വീണ്ടും വിശദീകരണം എഴുതിയിട്ടുണ്ട്.
ശൈഖുൽ ഇസ്‌ലാം കമാലുദ്ദീൻ (അദ്ദുററുല്ലവാമിഅ്) ശൈഖുൽ ഇസ്‌ലാം സകരിയ്യൽ അൻസാരി, അല്ലാമാ നാസ്വിറുദ്ദീനില്ലഖാനീ, അശ്ശൈഖുസ്സിൻബാത്വീ, ശൈഖ് അലിയ്യുന്നജ്ജാരീ, അമീറ എന്നറയിപ്പെടുന്ന ശൈഖ് ശിഹാബുദ്ദീനിൽ ബറല്ലസി, ശൈഖ് അബ്ദുറഹ്മാനിൽ ബന്നാനീ, ശൈഖ് അബുസ്സആദാത് ഹസനുൽ അത്വാർ തുടങ്ങിയവരുടെ വിശദീകരണങ്ങളിൽ പലതും പ്രസിദ്ധീകരിച്ചിട്ടുണ്ട്.
ഹാശിയതുൽ ബന്നാനിയും ഹാശിയതുൽ അത്വാറും പ്രചാരം നേടിയവയാണ്.
ശറഹുൽ വറഖാത്ത്
ഇമാമുൽ ഹറമൈനിയുടെ ഉസ്വൂലുൽ ഫിഖ്ഹ് ഗ്രന്ഥമായ കിതാബുൽ വറഖാതിന് മഹല്ലി ഇമാം എഴുതിയ ശറഹുൽ വറഖാത്ത്, പ്രാഥമിക പഠനത്തിന് വ്യാപകമായി ഉപയോഗിക്കപ്പെടുന്നു.
ശൈഖ് അഹ്മദുദ്ദിംയാത്വിയുടെ വിശദീകരണം അച്ചടിയിലുള്ള ഗ്രന്ഥമാണ്.
ശൈഖ് മുഹമ്മദു സിൻബാത്വി, ശൈഖ് മുഹമ്മദുൽ അദവി, ശൈഖ് ശിഹാബുദ്ദീനിൽ ഖൽയൂബി തുടങ്ങിയവരും വിശദീകരണങ്ങൾ തയ്യാറാക്കിയിട്ടുണ്ട്.
കൻസുർറാഗിബീൻ
ഇമാം നവവിയുടെ മിൻഹാജിന് ഇമാം മഹല്ലി തയ്യാറാക്കിയ വിശദീകരണ ഗ്രന്ഥമാണ് കിതാബുൽ മഹല്ലി എന്നു വിളിക്കപ്പെടുന്ന കൻസുർറാഗിബീൻ.
അമീറയും ഖൽയൂബിയും അതും വിശദീകരിച്ച് ഗ്രന്ഥങ്ങൾ എഴുതിയിട്ടുണ്ട്.
ഈ രണ്ട് വിശദീകരണ ഗ്രന്ഥങ്ങൾ ശറഹുൽ മഹല്ലിയോട് ചേർത്തി പ്രിൻറ് ചെയ്താണ് കേരളത്തിൽ പ്രചാരത്തിലുള്ളത്.
മിൻഹാജിന്റെ വിശദീകരണ ഗ്രന്ഥങ്ങളിൽ മഹല്ലിക്കുള്ള സ്ഥാനത്തെക്കുറിച്ച് ഇമാം റംലി എഴുതുന്നു: പദ്യഗദ്യങ്ങളിൽ വിരചിതമായ എല്ലാ വിജ്ഞാനത്തിലും നിസ്തുലനും നിരുപമനും സംശോധകനുമായ മഹാ പണ്ഡിതൻ, ഇസ്‌ലാമിലെ ഗുരുനാഥന്മാരുടെ ഗുരുനാഥൻ, മഹാശയന്മാരായ പണ്ഡിത നേതാക്കളുടെ നെടുനായകനായ ജലാലുദ്ദീൻ മഹല്ലി നവവി ഇമാമിന്റെ മിൻഹാജിനു വിശദീകരണ ഗ്രന്ഥം എഴുതി.
ആ ഗ്രന്ഥം കൊണ്ട് അതിനെ മൂടിക്കിടന്നിരുന്ന മറ പൊളിച്ചു ഇമാം വെളിച്ചം കടത്തിവിട്ടു.
അതിലേക്കുള്ള അടക്കപ്പെട്ട കവാടങ്ങൾ തുറന്ന് പഠിതാക്കൾക്ക് ഉള്ളറകളിൽ പ്രവേശനം എളുപ്പമാക്കി.
കാതുകൾക്കും കണ്ണുകൾക്കും നിറവ് നൽകുന്നതും വിധി പറഞ്ഞവരുടെ വാചകങ്ങളെ സംശോധിക്കുന്നതുമായ വിവരങ്ങളതിൽ ഉൾക്കൊള്ളിച്ചു.
ആദ്യം വരുന്നവർ പിന്നീട് വരുന്നവർക്ക് എത്രയാണ് ബാക്കി വെച്ചത്.
പക്ഷേ, അതൊക്കെ വിവരിക്കാൻ വിധി അദ്ദേഹത്തെ അനുവദിച്ചില്ല.
അനിവാര്യമായ മരണം വന്നെത്തിയേക്കുമോ എന്ന ഭയം ദീർഘമായ വിശദീകരിക്കുന്നതിൽ നിന്നദ്ദേഹത്തെ തടഞ്ഞു.
അതിനാൽ തന്നെ വേഗത്തിൽ മനസ്സിലാക്കാൻ പ്രയാസകമായ ഒരവസ്ഥ അതിനുണ്ട്.
അത്രയും സംക്ഷിപ്തമാണത് മരണത്തിന് മുമ്പ് തീർക്കണമെന്ന വിചാരത്താൽ വളരെ സംക്ഷിപ്തമാക്കിയാണ് മഹല്ലി ഇമാം മിൻഹാജിന്റെ വിശദീകരണ ഗ്രന്ഥം പൂർത്തിയാക്കിയിരിക്കുന്നതെന്നാണ് ഇമാം റംലി പറയുന്നത്.
860ൽ ശറഹിന്റെ രചന പൂർത്തിയായി നാലു വർഷത്തിനുള്ളിൽ ഇമാം മരണപ്പെട്ടു.
അതിനിടക്കാണ് തഫ്സീറുൽ ജലാലൈനി രചിക്കുന്നത്.
അത് തീരുന്നതിന് മുമ്പ് മരണം സംഭവിച്ചു.
പ്രസിദ്ധീകരിക്കപ്പെട്ടതും അല്ലാത്തതും പൂർണമായതും അല്ലാത്തതുമായ ഗ്രന്ഥങ്ങൾ ഇനിയുമുണ്ട്.
ഇമാം ബൂസ്വീരിയുടെ ബുർദയുടെ സംക്ഷിപ്ത വ്യാഖ്യാനം, ത്വിബ്ബുന്നബവി, കിതാബുൻ ഫിൽ മനാസിക്, കിതാബുൻ ഫിൽ ജിഹാദ്, അൽ ഖൗലുൽ മുഫീദ്, അൽ അൻവാറുൽ മുളിയ്യ തുടങ്ങിയവ പൂർണമായതാണ്.
ഒരായുഷ്കാലത്തെ നിത്യസ്മരണീയമാക്കാനും യുഗാന്തരങ്ങളിൽ ഗുണങ്ങളും നന്മകളും പ്രദാനിക്കാനും ആ മഹാനുഭാവന് സാധിച്ചുവെന്നത് തന്നെ അദ്ദേഹത്തിന്റെ  അമാനുഷിക കഴിവായി വിലയിരുത്തപ്പെടുന്നു.
പ്രധാന കൃതികൾ മരണം
73ാം വയസ്സിൽ ഹിജ്റ 864ൽ മുഹർറം ഒന്നിന് ഉദര രോഗത്തെത്തുടർന്നാണ് അദ്ദേഹത്തിൻറെ മരണം സംഭവിക്കുന്നത്.
പൂർവികരെയെല്ലാം മറവ് ചെയ്ത കുടുംബ ശ്മശാനത്തിലാണ് ഖബർ .
അന്ത്യകർമങ്ങളിൽ വൻജനാവലിതന്നെ സംബന്ധിച്ചു.
സൂര്യന്റെ മരണം
1980 -ൽ ഇറങ്ങിയ രാജീവ് നാഥ് സംവിധാനവും നിർമ്മാണവും ചെയ്ത ഒരു മലയാളചലച്ചിത്രമാണ് സൂര്യന്റെ മരണം .
നെടുമുടി വേണു , രവി ആലുമ്മൂട്, പുരുഷോത്തമൻ കെ എസ് ഗോപിനാഥ് എന്നിവരാണ് പ്രധാന അഭിനേതാക്കൾ.
അഭിനേതാക്കൾ നെടുമുടി വേണു രവി ആലുമ്മൂട് പുരുഷോത്തമൻ കെ എസ് ഗോപിനാഥ് ജലജ ജോസഫ് ചാക്കോ മന്നാർ ഗോപി രാജൻ തഴക്കര ശാന്തൻ അവലംബം പുറത്തേക്കുള്ള കണ്ണികൾ സൂര്യന്റെ മരണം ഇന്റർനെറ്റ് മൂവി ഡാറ്റാബേസിൽ
സൂര്യവംശം (ചലച്ചിത്രം)
എ.ബി. രാജ് സംവിധാനം ചെയ്ത് 1975-ൽ പുറത്തിറങ്ങിയ ഒരു മലയാളചലച്ചിത്രമാണ് സൂര്യവംശം .
ദാസ് ജോയ് എന്നിവർ ചേർന്ന് നിർമ്മിച്ച ഈ ചിത്രത്തിൽ പ്രേം നസീർ , ജയഭാരതി , അടൂർ ഭാസി , ജോസ് പ്രകാശ് , ബഹദൂർ എന്നിവർ പ്രധാന കഥാപാത്രങ്ങളായി അഭിനയിച്ചു.
ചിത്രത്തിലെ വയലാർ രചിച്ച ഗാനങ്ങൾക്ക് എം.കെ. അർജ്ജുനൻ സംഗീതം നൽകി.
താരം വേഷം 1 പ്രേം നസീർ 2 ജയഭാരതി 3 എം. ജി. സോമൻ 4 അടൂർ ഭാസി 5 ബഹദൂർ 6 ജോസ് പ്രകാശ് 7 എൻ. ഗോവിന്ദൻകുട്ടി 8 ജയൻ 9 മാസ്റ്റർ രഘു 10 രാജകോകില 11 സുമതി 12 ടി.ആർ. ഓമന 13 തിക്കുറിശ്ശി സുകുമാരൻ നായർ 14 പ്രതാപചന്ദ്രൻ 15 പി.കെ. എബ്രഹാം 16 വഞ്ചിയൂർ രാധ 17 പ്രേമ 18 ശ്രീലത 19 തൃശൂർ രാജൻ 20 ഭീമൻ രഘു
പാട്ട് പാട്ടുകാർ രാഗം 1 എറിഞ്ഞാൽ കൊള്ളുന്ന എസ്. ജാനകി 2 മല്ലീസായകാ പി. സുശീല 3 മയിൽപ്പീലിക്കണ്ണിലെ കലയെവിടെ പി. ജയചന്ദ്രൻ 4 പ്രപഞ്ചത്തിനു യൗവനം കെ.ജെ. യേശുദാസ് 5 രാജപൈങ്കിളി അമ്പിളി അവലംബം പുറത്തേക്കുള്ള കണ്ണികൾ സൂര്യവംശം (1975) ഇന്റർനെറ്റ് മൂവി ഡാറ്റാബേസിൽ
സൂര്യൻ (1982ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sooryan_(1982)
ശശികുമാർ സംവിധാനം ചെയ്ത് 1982-ൽ പുറത്തിറങ്ങിയ ഒരു മലയാള ചലച്ചിത്രമാണ് സൂര്യൻ .
വേലപ്പൻപിള്ളയുടെ കഥക്ക് പി.എം. നായർ തിരക്കഥയും സംഭാഷണവും എഴുതി.
ബി.എസ്.സി ബാബു നിർമ്മിച്ച ഈ ചിത്രത്തിൽ സുകുമാരൻ , ജലജ , സോമൻ , പൂർണ്ണിമ ജയറാം , നെല്ലിക്കോട് ഭാസ്കരൻ എന്നിവരാണ് പ്രധാന വേഷങ്ങൾ അവതരിപ്പിച്ചത്.
പ്രശസ്ത നടൻ ജയന്റെ അനുജൻ അജയനും ഈ ചിത്രത്തിലെ ഒരു കഥാപാത്രത്തെ അവതരിപ്പിച്ചു.
കാവാലം നാരായണപ്പണിക്കർ എഴുതിയ ഗാനങ്ങൾൾക്ക് ജോൺസൺ സംഗീതസംവിധാനം നിർവഹിച്ചു.
താരം വേഷം 1 സുകുമാരൻ ഗോപിനാഥൻ നായർ എം.ജി. സോമൻ വേണു ജലജ ലീല പൂർണ്ണിമ ജയറാം മീന ലക്ഷ്മി നെല്ലിക്കോട് ഭാസ്കരൻ അച്യുതൻ ശങ്കരാടി മാനേജർ എ ആർ സി മേനോൻ പ്രമീള ജയന്തി അജയൻ രവികുമാർ മണവാളൻ ജോസഫ് ഗാനങ്ങൾ
ഗാനങ്ങൾ : കാവാലം ഈണം : ജോൺസൺ നമ്പർ.
പാട്ട് പാട്ടുകാർ രാഗം 1 "ഇത്തിരി തിരി തിരയിളകുന്നു" വാണി ജയറാം ,സംഘം 2 "കണ്ണല്ലാത്തതെല്ലാം" ഉണ്ണി മേനോൻ , സി.ഒ. ആന്റോ പി പത്മ 3 "പൂന്തേൻ കുളിരുറവ" കെ. ജെ. യേശുദാസ് , 4 "ഉള്ളിൽ പൂക്കും പൂഞ്ചോല" പി. ജയചന്ദ്രൻ , വാണി ജയറാം അവലംബം പുറത്തേക്കുള്ള കണ്ണികൾ സൂര്യൻ(1982) ഇന്റർനെറ്റ് മൂവി ഡാറ്റാബേസിൽ
പള്ളിപ്പുറം, പാലക്കാട് ജില്ല ഇംഗ്ലീഷ് വിലാസം https://ml.wikipedia.org/wiki/Pallippuram,_Palakkad പള്ളിപ്പുറം പള്ളിപ്പുറം ഗ്രാമത്തിലെ നെൽപ്പാടങ്ങൾ.
പള്ളിപ്പുറം ഗ്രാമത്തിലെ നെൽപ്പാടങ്ങൾ.
പള്ളിപ്പുറം 10°50′26″N 76°06′43″E ﻿ / ﻿ 10.84057°N 76.11183°E ﻿ / 10.84057; 76.11183 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) ' ' ' വിസ്തീർണ്ണം 20.71 ചതുരശ്ര കിലോമീറ്റർ ജനസംഖ്യ 21,809 (2,001ൽ) ജനസാന്ദ്രത 1,053/ ച.
മീ കോഡുകൾ • തപാൽ • ടെലിഫോൺ 679305 +91 466 സമയമേഖല UTC +5:30 പ്രധാന ആകർഷണങ്ങൾ വെള്ളിയാംകല്ല് പാലം, ഭാരതപ്പുഴ-കുന്തിപ്പുഴ സംഗമസ്ഥലം.
കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് പള്ളിപ്പുറം .
( ഭൂമദ്ധ്യരേഖയ്ക്ക് 11.8 ഡിഗ്രീ വടക്ക്, 76.10 ഡിഗ്രീ കിഴക്ക്).
പാലക്കാട് ജില്ലയുടെ പടിഞ്ഞാറേ അതിരിലാണ് പള്ളിപ്പുറം സ്ഥിതിചെയ്യുന്നത്.
പട്ടാമ്പിക്ക് 9 കിലോമീറ്റർ വടക്കു-പടിഞ്ഞാറായി ആണ് പള്ളിപ്പുറം സ്ഥിതിചെയ്യുന്നത്.
പരുതൂർ ഗ്രാമത്തിന്റെ ഭാഗമാണ് പള്ളിപ്പുറം.
ഭാരതപ്പുഴയുടെയും തൂതപ്പുഴയുടെയും സംഗമത്തിലാണ് ഈ ഗ്രാമം.
ഈ ഗ്രാമത്തിന്റെ തെക്കുവശത്ത് ഭാരതപ്പുഴയും പടിഞ്ഞാറുവശത്ത് തൂതപ്പുഴയും ഒഴുകുന്നു.
അടുത്തുള്ള ഗ്രാമങ്ങളാണ് മുതുതല , ഇരിമ്പിളിയം , തിരുവേഗപ്പുറ , ആനക്കര ,കൂടല്ലൂര് പട്ടിത്തറ , തൃത്താല എന്നിവ.
മംഗലാപുരം - തിരുവനന്തപുരം റെയിൽ പാത ഈ ഗ്രാമത്തിലൂടെ കിഴക്കു-പടിഞ്ഞാറ് ദിക്കിൽ കടന്നുപോകുന്നു.
ബ്രിട്ടീഷുകാർ ഇവിടെ നിർമ്മിച്ച റെയിൽ‌വേ സ്റ്റേഷൻ കേരളത്തിലെ തന്നെ ഏറ്റവും പുരാതനമായ റെയിൽ‌വേ സ്റ്റേഷനുകളിൽ ഒന്നാണ്.
പ്രാദേശിക തീവണ്ടികൾ മാത്രം നിറുത്തുന്ന ഒരു റെയിൽ‌വേ സ്റ്റേഷനും ഇവിടെ ഉണ്ട്.
തൂതപ്പുഴയ്ക്ക് കുറുകെ ഒരു പഴയ റെയിൽ‌വേ പാലവും ഇവിടെ ഉണ്ട്.
ബ്രിട്ടീഷുകാർ 1867 -ൽ ആണ് ഈ റെയിൽ‌വേ പാലം നിർമ്മിച്ചത്.
ഇന്ന് ഈ പാലത്തിനു പകരം ഒരു പുതിയ റെയിൽ‌വേ പാലം നിർമ്മിച്ചിരിക്കുന്നു.
ഭാരതപ്പുഴയ്ക്കു കുറുകെ വെള്ളീയാങ്കല്ലിൽ ഒരു പുതിയ തടയണപ്പാലം അടുത്തകാലത്തായി നിർമ്മിച്ചിട്ടുണ്ട്.
പള്ളിപ്പുറവും തൃത്താലയുമായി ഈ പാലം ബന്ധിപ്പിക്കുന്നു.
ഇത് ഭാരതപ്പുഴയ്ക്കു കുറുകെ ഇത്തരത്തിലുള്ള ഏറ്റവും വലിയ പാലമാണ്.
ഗ്രാമത്തിലെ ഒരു പ്രധാന ആകർഷണമാണ് ഈ പാലം.
ചരിത്രം ഓടുപാറക്കുന്ന്.
ബുദ്ധമതം കേരളത്തിൽ ഒരു കാലത്ത് സജീവമായിരുന്നു.
ബുദ്ധരുടെ ആരാധനാകേന്ദ്രങ്ങളായ ബുദ്ധവിഹാരങ്ങൾ മലയാളത്തിൽ പൊതുവെ പള്ളികൾ എന്നാണറിയപ്പെട്ടിരുന്നു.
ഇങ്ങനെ പള്ളികൾ ഉള്ള സ്ഥലങ്ങൾ പള്ളിപ്പുറം എന്നറിയപ്പെട്ടു.
സംസ്ഥാനത്ത് വേറെ പല പള്ളിപ്പുറങ്ങളും ഉള്ളതിനാൽ ഈ പള്ളിപ്പുറം ഉൾപ്പെട്ടിരിക്കുന്ന ഗ്രാമപഞ്ചായത്തിന് പരുതൂർ എന്നാണ് നാമകരണം ചെയ്തിരിക്കുന്നത്.
പണ്ട് നെടുങ്ങനാട് ദേശത്തിന്റെയും പിന്നീട് വള്ളുവനാട് താലൂക്കിന്റെയും ഭാഗമായിരുന്നു പള്ളിപ്പുറം.
നെടുങ്ങനാട് ദേശം ഭരിച്ചിരുന്നത് സാമൂതിരിമാരായിരുന്നു .
പിന്നീട് ബ്രിട്ടീഷ് അധിനിവേശകാലത്ത് പൊന്നാനി താലൂക്കിന്റെ ഭാഗമായി.
1962 ജനുവരി ഒന്നിന് പരുതൂർ അംശവും ചെറുകുടങ്ങാട് അംശവും കൂട്ടിച്ചേർത്ത് പരുതൂർ പഞ്ചായത്ത് രൂപീകരിച്ചു.
ഈ പ്രദേശത്തെ പ്രധാന വാണിജ്യ കേന്ദ്രമായിരുന്നു പള്ളിപ്പുറം.
എല്ലാ പ്രഭാതങ്ങളിലും വൈകുന്നേരങ്ങളിലും ഇവിടെ വൻ ജനത്തിരക്കുണ്ടാവാറുണ്ട്.
അടുത്തുള്ള ഗ്രാമങ്ങളായ കൊടിക്കുന്ന്, ചെമ്പുലങ്ങാട്, കരുവാൻപടി, നാടപറമ്പ് എന്നിവിടങ്ങളിൽ നിന്ന് ആളുകൾ വിവിധ ആവശ്യങ്ങൾക്കായി പള്ളിപ്പുറത്തെത്താറുണ്ട്.
പള്ളിപ്പുറത്തെ റെയിൽവേ സ്റ്റേഷൻ പ്രദേശത്തിന്റെ വികസനത്തിൽ പ്രധാന പങ്കു വഹിച്ചിട്ടുണ്ട്.
ഉയർന്ന സാക്ഷരതാ നിരക്കുള്ള സ്ഥലമാണ് പള്ളിപ്പുറം.
പഴയങ്ങാടിയിലും കാരമ്പത്തൂരിലും രണ്ട് ഉയർന്ന പ്രാഥമിക വിദ്യാലയങ്ങൾ ഉണ്ട്.
പള്ളിപ്പുറം,കരിയന്നൂര് , കുളമുക്ക്, പരുതൂർ, ചെമ്പലങ്ങാട് എന്നിവിടങ്ങളിൽ ചെറിയ കുട്ടികൾക്കായി ഉള്ള പ്രാഥമിക വിദ്യാലയങ്ങൾ ഉണ്ട്.
അടുത്തുള്ള പ്രധാന വിദ്യാലയങ്ങൾ തൃത്താല ഹൈസ്കൂൾ, നാടപറമ്പ് പരുതൂർ ഹൈസ്കൂൾ, എന്നിവയാണ്.
അടുത്തുള്ള കലാലയങ്ങൾ പട്ടാമ്പി ഗവണ്മെന്റ് സംസ്കൃത കോളേജ് , വളാഞ്ചേരി എം.ഇ.
എസ്. കോളേജ് എന്നിവയാണ്.
ആരാധനാലയങ്ങൾ ശ്രീ കൊടിക്കുന്ന്‌ ഭഗവതീ ക്ഷേത്രം - കേരളത്തിനു പുറത്തുള്ളവർ പോലും ഈ പ്രശസ്തമായ ക്ഷേത്രത്തിൽ ദേവതയ്ക്ക് ആരാധന അർപ്പിക്കുവാൻ എത്തുന്നു.
ഇന്ന് വൻ‌തോതിൽ ക്ഷേത്ര പുനരുദ്ധാരണ പ്രവർത്തനങ്ങൾ നടക്കുന്നു.
പള്ളിപ്പുറം ശ്രീകൃഷ്ണ ക്ഷേത്രം ചിറങ്കര ശ്രീ മഹാവിഷ്ണു ക്ഷേത്രം മങ്ങാട്ടുകാവ് അയ്യപ്പ ക്ഷേത്രം ധാരാളം മോസ്കുകളും പള്ളിപ്പുറത്ത് ഉണ്ട്.
തേവരുപറമ്പ് ശിവക്ഷേത്രം പള്ളിപ്പുറം ദൈവത്തറ ശ്രീ ഗന്ധർവ്വൻ കാവ് തളി മഹാദേവക്ഷേത്രം (കേരളത്തിലെ 18.5 തളി ക്ഷേത്രങ്ങളിൽ ഒന്ന് ) പൊതു സ്ഥാപനങ്ങൾ പള്ളിപ്പുറം റെയിൽവേ കൊടിക്കുന്നിലും പള്ളിപ്പുറം പട്ടണത്തിലും ഒരോ വായനശാലകൾ ഉണ്ട്.
ഒരു സർക്കാർ ആശുപത്രി, സർക്കാർ ആയുർവ്വേദ ആശുപത്രി,ഒരു ഹെൽത്ത് സെന്റർ, തപാൽ ഓഫീസ് എന്നിവ പള്ളിപ്പുറത്ത് ഉണ്ട്.
വരുമാന മാർഗ്ഗം
കൃഷിയിൽ അധിഷ്ഠിതമായ ഒരു സമ്പദ് വ്യവസ്ഥയാണ് പള്ളിപ്പുറത്തിന്റേത്.
കൂടതെ ബാഗ്‌ നിർമ്മാണം നടത്തുന്ന ചെറു യുനിറ്റുകളും ഒരു പ്രധാന വരുമാന  മാർഗ്ഗമാണ് .
ധാരാ‍ളം പ്രവാസി മലയാളികളും ഇവിടെ നിന്ന് ഉണ്ട്.
ഏകദേശം രണ്ടു കുടുംബത്തിൽ നിന്നും ഒരാൾ വെച്ച് പള്ളിപ്പുറംകാർ കേരളത്തിനു പുറത്ത് ജോലിചെയ്യുന്നു.
മണി ഓർഡറുകൾ പള്ളിപ്പുറത്തിന്റെ സമ്പദ് വ്യവസ്ഥയിൽ ഒരു വലിയ പങ്കുവഹിക്കുന്നു.
ധാരാളം തെങ്ങുകൾ ഇവിടെ ഉണ്ട്.
കന്നുകാലി വളർത്തലും പള്ളിപ്പുറത്തുകാരുടെ ഒരു പ്രധാന ഉപജീവനമാർഗ്ഗമാണ്.
പ്രശസ്ത സാഹിത്യകാരനായ എം.ടി. വാസുദേവൻ നായർ പള്ളിപ്പുറത്തിനടുത്തുള്ള കൂടല്ലുരിലാണ് .
പ്രശസ്ത ഇന്ദ്രജാല കലാകാരനായ വാഴക്കുന്നം പള്ളിപ്പുറത്തിനടുത്തുള്ള തിരുവേഗപ്പുറയിലാണ്‌ ജനിച്ചു വളർന്നത്.
ഇന്ത്യയിൽ ഒരുകാലത്ത് പ്രശസ്തമായിരുന്ന ഭാരത് സർക്കസ് പള്ളിപ്പുറത്തുനിന്നുള്ള ഒരാളാണ് സ്ഥാപിച്ചത്.
കേരളത്തിലെ അറിയപ്പെടുന്ന സാംസ്കാരിക ആചാര്യനായിരുന്നു ശ്രീ. കെ. പി നാരായണ പിഷാരടിയുടെ ജൻമഗൃഹം സ്ഥിതി ചെയ്യുന്നതും പള്ളിപ്പുറത്തു തന്നെയാണ്‌.
ക്രിക്കറ്റ് കളിക്കാറും കാണാറുമുണ്ടെങ്കിലും പള്ളിപ്പുറത്തുകാരുടെ ആവേശം ഫുട്ബോളിനോട് ആണ്.
മലബാറിന്റെ ഫുട്ബോൾ സ്നേഹം പള്ളിപ്പുറത്തും തുടരുന്നു.
സെവെൻസ് ഫുട്ബോൾ മത്‌സരങ്ങൾ സ്കൂളവധി കാലത്തെ ഇവിടുത്തെ പ്രധാന ആകർഷണങ്ങളാണ്‌.
മുമ്പിവിടെ രചന എന്ന പേരിൽ ഒരു സിനിമ തിയ്യേറ്റർ ഉണ്ടായിരുന്നു.
കുറച്ചു കാലo ഇൻഡോർ സ്റ്റേഡിയമായി മാറിയ കെട്ടിടം ഈ അടുത്ത കാലത്തു പഴയ പേരിൽ തന്നെ ചലച്ചിത്ര പ്രദർശനം പുനഃസ്ഥാപിച്ചു.
വികസന പ്രശ്നങ്ങൾ
പള്ളിപ്പുറത്തിന്റെ പ്രധാന വികസന പ്രശ്നങ്ങൾ ഇവയാണ്.
റെയിൽവേസ്റ്റേഷന്റെ വികസനം .
അഭ്യസ്ത വിദ്യരുടെ തൊഴിലില്ലായ്മ.
ഭാരതപ്പുഴയിൽ നിന്നുള്ള അനധികൃത മണൽ വാരൽ.
അവലംബം പുറംകണ്ണികൾ Pallippuram, Palakkad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പരുതൂർ ഗ്രാമപഞ്ചായത്ത് Archived 2011-07-23 at the Wayback Machine .
പള്ളിപ്പുറത്തിന്റെ സാറ്റലൈറ്റ് ചിത്രങ്ങൾ പാലക്കാട് ടൂറിസം - നദികൾ
സ്ഥാനം : 10°10′N, 76°11′E
സേതുബന്ധനം (ചലച്ചിത്രം)
ജെ. ശശികുമാർ സംവിധാനം ചെയ്ത് 1974-ൽ പുറത്തിറങ്ങിയ മലയാളചലച്ചിത്രമാണ് സേതുബന്ധനം .
ആർ. സോമനാഥൻ നിർമ്മിച്ച ഈ ചിത്രത്തിൽ പ്രേംനസീർ , സുകുമാരി , ജയഭാരതി , അടൂർ ഭാസി , ബേബി സുമതി എന്നിവർ പ്രധാന വേഷങ്ങളിൽ അഭിനയിച്ചു.
ഡിസ്നിയുടെ ദ പേരൻറ് ട്രാപ്പ് (1961) എന്ന ഇംഗ്ലീഷ് സിനിമയെ അവലംബമാക്കി നിർമ്മിക്കപ്പെട്ട കുഴന്തയും ദൈവവും എന്ന തമിഴ് ചിത്രത്തിൻറെ പുനർനിർമ്മാണമായിരുന്നു മലയാളത്തിലേത്.
യഥാർത്ഥത്തിൽ ലോട്ടി ആൻ ലിസ (1949) എന്ന ജർമ്മൻ നോവലിന്റ ചലച്ചിത്രാവിഷ്കാരമായി 1953 ൽ പുറത്തിറങ്ങിയ കോമഡി ചിത്രമായ " ട്വൈസ് അപ്പൺ എ ടൈം " എന്ന ചിത്രത്തിന്റെ റിമേക്കായിരുന്നു പേരൻറ് ട്രാപ്പ്.
മലയാളത്തിനുമുമ്പ് ഈ ചിത്രം തെലുങ്കിൽ 'ലത മനസുലു' എന്ന പേരിൽ പുനർനിർമ്മിക്കപ്പെടുകയും വലിയ തോതിൽ ജനസമ്മതി നേടുകയും ചെയ്തിരുന്നു.
താരം വേഷം 1 പ്രേംനസീർ ഗോപിനാഥ് ജയഭാരതി ലത സുകുമാരി പാർവ്വതി അടൂർ ഭാസി ഉണ്ണിത്താൻ പ്രേമ സ്കൂൾ അദ്ധ്യാപിക ബേബി സുമതി സരിത, കവിത (ഡബിൾ റോൾ) ബഹദൂർ ശശി മീന പാറുക്കുട്ടി സാധന സുശീല ആനന്ദവല്ലി ഗ്രേസി മുതുകുളം രാഘവൻ പിള്ള വക്കീൽ ടി.എസ്. മുത്തയ്യ മുതലാളി
പാട്ട് പാട്ടുകാർ രാഗം 1 കസ്തൂരി ഗന്ധികൾ (ഓം നമോ നാരായണായ) കെ ജെ യേശുദാസ് , പി. മാധുരി , അയിരൂർ സദാശിവൻ 2 മഞ്ഞക്കിളീ സ്വർ‌ണ്ണക്കിളീ ലതാ രാജു 3 മുൻകോപക്കാരീ കെ ജെ യേശുദാസ് 4 പല്ലവി പാടി നിൻ ഹൃദയം കെ ജെ യേശുദാസ് , പി. മാധുരി 5 പിടക്കോഴി കൂവുന്ന നൂറ്റാണ്ട് കെ ജെ യേശുദാസ് , Chorus 6 പിഞ്ചുഹൃദയം ദേവാലയം പി. മാധുരി , Chorus 7 പിഞ്ചുഹൃദയം ദേവാലയം ലതാ രാജു References External links സേതുബന്ധനം (1974) ഇന്റർനെറ്റ് മൂവി ഡാറ്റാബേസിൽ സേതുബന്ധനം (1974) വിഡിയോ യൂട്യൂബിൽ
സേതുരാമയ്യർ സിബിഐ ഇംഗ്ലീഷ് വിലാസം https://ml.wikipedia.org/wiki/Sethurama_Iyer_CBI
കെ. മധു സം‌വിധാനം ചെയ്ത് മമ്മൂട്ടി , മുകേഷ് , ജഗതി ശ്രീകുമാർ തുടങ്ങിയവർ അഭിനയിച്ച് 2004-ൽ പുറത്തിറങ്ങിയ ചിത്രമാണ്‌ സേതുരാമയ്യർ സിബിഐ .
സിബിഐ (ഇന്ത്യൻ കുറ്റാന്വേഷണ ഏജൻസി) യിലെ ബുദ്ധിമാനായ അന്വേഷണോദ്യോഗസ്‌ഥൻ സേതുരാമയ്യർ ആയി മമ്മൂട്ടി വേഷമിട്ട നാലു ചിത്രങ്ങളിൽ മൂന്നാമത്തേതാണ്‌ ഈ ചിത്രം.
ആദ്യ ചിത്രങ്ങൾ ഒരു സിബിഐ ഡയറിക്കുറിപ്പ് (1988), ജാഗ്രത (1989) എന്നിവയാണ്‌.
നാലാമത്തെ ചിത്രം നേരറിയാൻ സിബിഐ സെപ്റ്റംബർ 8, 2005-ൽ പുറത്തിറങ്ങി.
അഞ്ചാമത്തെ ചിത്രം സിബിഐ 5: ദ ബ്രെയിൻ 2022 മെയ്‌ 1ന് റിലീസ് ചെയ്തു.
വധശിക്ഷയ്ക്ക് വിധിയ്ക്കപ്പെട്ട് തൂക്കിലേറ്റപ്പെടാൻ ഏതാനും നാളുകൾ മാത്രമുള്ള ഈശോ അലക്സിനെ ( കലാഭവൻ മണി ) സേതുരാമയ്യർ ജയിലിൽ പോയി കാണുന്നു.
ഒറ്റ രാത്രിയിൽ രണ്ടു കുടൂംബങ്ങളിലായി ഏഴു പേരെ കൊന്ന കുറ്റത്തിനാണ്‌ അലക്സ് ശിക്ഷിക്കപ്പെട്ടത്.
കുറ്റകൃത്യങ്ങളിൽ ഏർപ്പെട്ട കാലത്ത് മയക്കുമരുന്നിനടിമയായിരുന്ന അലക്സ് ഫാ.
ഗോമസിന്റെ ( ഭരത് ഗോപി ) ഉപദേശത്തിൽ മാനസാന്തരപ്പെട്ട് കഴിയുകയാണ്‌.
അലക്സിന്‌ അയ്യരോട് പറയാനുള്ളത് വളരെ വിചിത്രമായ ഒരു കാര്യമാണ്‌.
അതായത്, ആ രാത്രിയിലെ കൊലപാതകങ്ങളിൽ ഒരെണ്ണം താനല്ല ചെയ്തതെന്ന്.
ബിസിനസ്സുകാരനായ മാണിക്കുഞ്ഞിന്റെ കൊലപാതകമാണത്.
മരുമകളായ മോസിയോടൊപ്പമാണ്‌ അയാൾ കൊല ചെയ്യപ്പെട്ടത്.
ബാക്കി എല്ലാ കൊലകളും താനാണ്‌ ചെയ്തതെന്ന് സമ്മതിച്ചുകൊണ്ടു തന്നെ അലക്സ് തീർത്തു പറയുന്നു, ആ കൊല ചെയ്തത് മറ്റാരോ ആണെന്ന്.
തുടർന്ന്, ആദ്യം കേസന്വേഷിച്ച ഓഫിസർ ബാലഗോപാലിന്റെ ( സിദ്ദിഖ് ) വഴികളിലൂടെ അയ്യരും സഹായികളായ ചാക്കോ ( മുകേഷ് ), ഗണേഷ് ( വിനീത് കുമാർ ) എന്നിവരും വർഷങ്ങൾക്കു ശേഷം സഞ്ചരിക്കുന്നു.
കറതീർന്ന അന്വേഷണത്തിലൂടെ അയ്യർ രഹസ്യങ്ങളുടെ ചുരുളഴിക്കുന്നതാണ്‌ ബാക്കിയുള്ള ഭാഗം.
മുൻപത്തെ ചിത്രങ്ങളിൽ അയ്യരുടെ അന്വേഷണസംഘത്തിലെ പ്രധാനിയായ വിക്രം ( ജഗതി ശ്രീകുമാർ ) ഈ ചിത്രത്തിൽ ആദ്യമൊന്നും പ്രത്യക്ഷപ്പെടുന്നില്ല.
കഥ അവസാനിക്കാറാവുമ്പോൾ തന്റെ പ്രസിദ്ധമായ പ്രച്ഛന്നവേഷത്തിൽ എത്തി ചില കുരുക്കുകൾ അഴിക്കാൻ അയ്യരെ സഹായിക്കുന്നുണ്ട് വിക്രം.
മുൻപുള്ള സിബിഐ ചിത്രങ്ങളിലെ ചില കഥാപാത്രങ്ങളും (അടൂർ ഭവാനി അവതരിപ്പിച്ച വേലക്കാരി അമ്മച്ചി ഉദാഹരണം) പഴയ കഥാസന്ദർഭങ്ങളെക്കുറിച്ചുള്ള പരാമർശങ്ങളും ഈ ചിത്രത്തിലുണ്ട്.
താരം വേഷം 1 മമ്മൂട്ടി സേതുരാമയ്യർ 2 ജഗതി ശ്രീകുമാർ വിക്രം 3 മുകേഷ് ചാക്കോ 4 വിനീത് കുമാർ ഗണേഷ് (ഓഫിസർ ട്രെയ്നി) 5 കലാഭവൻ മണി ഈശോ അലക്സ് 6 സായി കുമാർ സത്യദാസ് (പൊലിസ് എസ്.പി) 7 സിദ്ദിഖ് ബാലഗോപാൽ 8 ഗീത വിജയൻ മോസി 9 ഭരത് ഗോപി ഫാ.
ഗോമസ് 10 ജഗദീഷ് ടെയ്‌ലർ മണി 11 നവ്യ നായർ രചന 12 മാള അരവിന്ദൻ മത്തായി 13 ഒടുവിൽ ഉണ്ണിക്കൃഷ്ണൻ അടിയോടി 14 ജനാർദ്ദനൻ ഔസേപ്പച്ചൻ 15 ശ്രീനാഥ് സണ്ണി 16 രാജൻ പി ദേവ് ബാഹുലേയൻ 18 അടൂർ ഭവാനി ഔസേപ്പച്ചന്റെ വീട്ടുവേലക്കാരി 19 ഊർമിള ഉണ്ണി സേതുരാമയ്യരുടെ സഹോദരി 20 കുഞ്ചൻ കൃഷ്ണൻ / അംബി സ്വാമി 21 കെ റ്റി എസ് പടന്നയിൽ ക്ഷേത്രക്കമ്മറ്റി പ്രസിഡന്റ് 22 കെ പി എ സി സാബു കോളാടി വർക്കി 23 കൊച്ചനിയൻ സൈമൺ 24 കൽപ്പന മണിയുടെ ഭാര്യ 25 ഷമ്മി തിലകൻ സി ഐ പവിത്രൻ 26 കൊല്ലം അജിത്ത് എസ് ഐ 27 കലാഭവൻ ഹനീഫ് പൗരമുന്നണി നേതാവ് 28 കലാശാല ബാബു സി ബി ഐ ഓഫീസർ 29 കുളപ്പുള്ളി ലീല മറിയക്കുട്ടി 30 ചാന്ദ്നി ഡോ വിജയലക്ഷ്മി 31 അപ്പാഹാജ മോനിച്ചൻ 32 സുബൈർ ശാർങ്ങധരൻ 33 സുരാജ് വെഞ്ഞാറമ്മൂട് ബ്രോക്കർ 34 ജോസഫ് ഇ എ ഇൻകം ടാക്സ് ഓഫീസർ ഗോപി 35 പരവൂർ രാമചന്ദ്രൻ മാണിക്കുഞ്ഞ് 36 കൈലാസ്‌നാഥ് സ്വാമി 37 ജെ പള്ളാശ്ശേരി അമ്പലം കമ്മറ്റി 38 കുഞ്ഞിക്കുട്ടൻ തമ്പുരാൻ അമ്പല കമ്മറ്റി 39 അനിയപ്പൻ ഓട്ടോ ഡ്രൈവർ 40 നന്ദന രചനയുടെ അനിയത്തി പുറത്തേക്കുള്ള കണ്ണികൾ